alexandrainst/scandi-wiki huggingface dataset:
Mikako Kotani

Mikako Kotani (født 30. august 1966 i Tokyo) er en japansk synkronsvømmer som deltok i de olympiske leker 1988 i Barcelona og 1992 i Barcelona.
 
Kotani vant to olympiske bronsemedaljer i synkronsvømming under Sommer-OL 1988 i Seoul. Hun kom på tredjeplass i solo bak Carolyn Waldo fra Canada og Tracie Ruiz fra USA. Sammen med Miyako Tanaka kom hun også på tredjeplass i duett, bak Michelle Cameron / Carolyn Waldo fra Canada og tvillingsøstrene Sarah Josephson / Karen Josephson fra USA

OL-medaljer 
  1988  Seoul - Bronse i synkronsvømming solo  Japan
  1988  Seoul - Bronse i synkronsvømming duett  Japan

Eksterne lenker 
 

Japanske synkronsvømmere
Medaljevinnere under Sommer-OL 1988
Deltakere for Japan under Sommer-OL 1988
Synkronsvømmere under Sommer-OL 1988
Deltakere for Japan under Sommer-OL 1992
Synkronsvømmere under Sommer-OL 1992
Personer fra Tokyo
Fødsler i 1966
Siss Vik

Siss Vik (født 2. november 1970) er en norsk litteraturviter, filmviter og kulturjournalist.

Utdanning 
Siss Vik er cand.philol. i litteraturvitenskap, og har også Master of Arts i Film- og TV-studier fra England.

Karriere 
Hun startet i NRK i 2001, og var involvert i et debattprogrammet «K-punkt» i P2, ledet av Marta Norheim. Vik ble deretter programleder i samme kanal, da hun i 2003 overtok som programleder for Ordfront.  I perioden 2003 til 2005 var hun i juryen for Edith Carlmar-prisen. 

Utover å skrive for film- og TV-bladet Rushprint og magasinet Ny Tid og bidra med filmanmeldelser til Morgenbladet, var hun i redaksjonen for ei humorbok som ble utgitt til jul i 2005. 

Sommeren 2006 ble det kjent at hun skulle lede innringer-programmet KulturQuiz på radio, som ble satt inn som erstatning for Hallo i uken, men bare i sommermånedene. Dette gjentok seg sommeren 2007, da hun forøvrig bidro hun med en serie kulturkommentarer i Dagbladet. Sommeren 2008 gikk derimot KulturQuiz hver ettermiddag, ut sommeren, mens det i 2009 atter var tilbake på ukentlig basis (lørdager), før det endelig i 2010 var en daglig programpost.

Ellers ledet hun i 2009 Radiofront, som var en videreføring av Ordfront. I 2010 gikk hun over til fjernsynsmediet som programleder for Bokprogrammet på NRK2, der hun etterfulgte Hans Olav Brenner. I 2013 og 2014 var hun programleder for Kulturquiz på TV.



Utmerkelser 
I 2009 mottok Vik Kringkastingssjefens språkpris. Prisen ble overrakt av daværende kringkastingssjef Hans-Tore Bjerkaas. I juryens begrunnelse står det blant annet:«Ho viser seg som ein språkleg palettkunstnar, bruker språket variert og levande, og maktar den vanskelege og viktige kunsten det er å skape bilde hos lyttarane. Siss Vik har dessutan ein frisk munnleg stil med god diksjon. Dette er kvalitetar som vi ønskjer i NRK-språket.»

Utgivelser 
 Siss Vik, Filmmusikk som forteller, hovedfagsoppgave i litteraturvitenskap, Universitetet i Oslo

Bakgrunn 
Siss Vik er datter av en diplomat, og vokste opp i Norge, Sveits og USA.


Referanser

Eksterne lenker 
 
 
 

Programledere for NRK
Norske kulturjournalister
Personer fra Oslo
Norske filmkritikere
Studenter for EU Oslo

Studenter for EU Oslo er en tverrpolitisk norsk studentorganisasjon med rundt 150 medlemmer som ligger under Europeisk Ungdom. Den jobber for fullt norsk medlemskap i Den europeiske union og en akademisk debatt om Norges rolle i Europa. De fleste ungdomspartier i Norge er representert i organisasjonen.

Studenter for EU Oslo ble dannet ved en sammenslåing av Europeisk Ungdom Blindern, Europeisk Ungdom Jussen og Europeisk Ungdom BI høsten 2010.

Organisasjonens styre i 2011 har følgende sammensetning:
, leder
, politisk nestleder
, organisatorisk nestleder

Referanser 

Norske studentorganisasjoner
Organisasjoner etablert i 2010
Castledermot

Castledermot (irsk: Diseart Diarmad) er en landsby i grevskapet Kildare sørøst i Irland. Landsbyen ligger ca 75 km fra Dublin, nærmeste større by er Carlow som er ti km unna.

Eksterne lenker 
 

Landsbyer i Kildare
Pål Stenstad

Pål Stenstad (født 11. mai 1961 i Porsgrunn) er en utdannet og sertifisert NDT-operatør. I 2007 varslet han ledelsen ved virksomheten i Norweld Control Service AS om at ansatte og avdelingen han var ansatt i, ikke fulgte rutiner og forskrifter for kontroll av sveiseskjøter og rør og behandling av radioaktive isotoper. Pål Stenstad er den første varsleren som har fått domstolenes anerkjennelse og beskyttelse som varsler, i tråd med det nye varslervernet i arbeidsmiljøloven av januar 2007.

Nordweld-saken 
Norweld Control Service AS er et selskap som tilbyr såkalt NDT-kontroll av styrken i ulike materialer, som rør i bakken, sveiseskjøter, koblinger og liknende. Blant testmetodene er  industriell radiografi og kontroll av sveisearbeider på rør og konstruksjoner. Stenstad varslet om at kollegaer ved en rekke tilfeller ikke fulgte forskriftene og ikke gjennomførte de testene de var betalt for å utføre. Systematisk ble kontrollene mangelfullt utført og i enkelte tilfeller ble kontrollene aldri utført. I tillegg avdekket han at bruk, oppbevaring og transport av radioaktive isotoper for røntgenfotografering av rør ble foretatt på måter som satte befolkningen i fare for store stråledoser.

Kontroll- og sertifiseringsorganet Force Technology Certification (FTC) skrev i en granskningsrapport av 30. juni 2010: 
«FTC mener på basis av de foretatte undersøkelser at NCS gjennom sitt avdelingskontor i Oslo har drevet med graverende juks i faget. Det er avdekket en dårlig faglig kompetanse samt en svært dårlig faglig etikk.»

Statens strålevern har kritisert Norwelds internkontrollsystem for ikke å inneholde instruks for operatører av røntgenutstyret. Tilsynet kritiserte lagringen av de radioaktive isotopene og at ingen ved avdelingen hadde tilstrekkelig sertifisering nødvendig for å transportere radioaktive isotoper.

Prosessen mot Stenstad 
Etter varslingen opplevde Stenstad ledelse og kollegaer ved Osloavdelingen startet trakassering og mobbing. Han ble kalt idiot og regelrytter, han ble grovt trakassert og truet med oppsigelse. Til slutt ble Stenstad sykmeldt. Han gikk senere til sak mot bedriften og krevde 500 000 kroner i erstatning. Han fikk ikke medhold i tingretten. Men da saken kom opp for lagmannsretten i 2009 vant han. Han ble tilkjent en erstatning på 100 000 kroner, pluss 87 000 kroner i tapt arbeidsfortjeneste.

Lagmannsretten sier at Stenstad varslet lojalt, og viser til at mange av de kritikkverdige forholdene senere er blitt dokumentert både i intern kontroll, av Statens strålevern og av Arbeidstilsynet.

Stenstad har selv gitt uttrykk for at saken viser at Arbeidsmiljølovens vern av varslere er utilstrekkelig, og at dommen i saken viser at varslere risikerer å lide store økonomiske tap når erstatningsbeløpet i saken ikke på langt nær dekker de tap og kostnader han har hatt i saken. Stenstad mener, i likhet med Kari Breirem, at varslerne behøver et «varslertilsyn».

Referanser

Se også 
 Varsling
 Per-Yngve Monsen
 Kari Breirem

Eksterne lenker 
 Norweld Control Services
 Lovdata: Arbeidsmiljøloven

Varslere (arbeidsliv)
Fødsler i 1961
Chris Reifert

Chris Reifert (født 23. februar 1969) er en amerikansk musiker som er mest kjent for å være trommeslager og vokalist i death metal-bandet Autopsy. Han spilte også i Abscess sammen med Danny Coralles til de ble oppløst i juni 2010. Da han var 17 år spilte han trommer i det legendariske bandet Death som er bandet som er kjent for å ha «startet» death metal-sjangeren. Han spilte inn ett album med bandet, Scream Bloody Gore, før han forlot dem for å starte Autopsy.

Diskografi

Death 
 Mutilation (demo, 1986)
 Scream Bloody Gore

Autopsy 
 1987 Demo (1987)
 Critical Madness (1988)
 Severed Survival (1989)
 Retribution for the Dead (1991)
 Mental Funeral (1991)
 Fiend for Blood (1992)
 Acts of the Unspeakable (1992)
 Shitfun (1995)
 Ridden with Disease (2000)
 Torn from the Grave (2001)
 Dead as Fuck (2004)
 Horrific Obsession (2009)
 The Tomb Within (2010)
 Macabre Eternal (2011)

Doomed 
 Haematomania (1991)
 Broken (1993)

Abscess 
 Abscess (1994)
 Raw, Sick, and Brutal Noize (1994)
 Crawled Up from the Sewer (1995)
 Filthy Fucking Freaks (1995)
 Urine Junkies (1995)
 Seminal Vampires and Maggot Men (1996)
 Open Wound (1998)
 Throbbing Black Werebeast (1998)
 Tormented (2000)
 Split with Deranged (2001)
 Split with Machetazo (2001)
 Through the Cracks of Death (2002)
 Thirst for Blood, Hunger for Flesh (2004)
 Damned and Mummified (2004)
 Split with Bloodred Bacteria (2005)
 Horrorhammer (2007)
 Split with Bonesaw (2008)
 Dawn Of Inhumanity (2010)

The Ravenous 
 Assembled in blasphemy (2000)
 Three on a meatlock (2002)
 Delirium (2004)

Eat My Fuk 
 Wet slit and a bottle of whiskey (2003)
 Fuck You, It's Eat My Fuk

Eksterne lenker 
 
 https://web.archive.org/web/20110522213712/http://www.metal-rules.com/zine/index.php?option=content&task=view&id=892&Itemid=60

Trommeslagere fra USA
April Heinrichs

April Heinrichs (født 27. februar 1964) er en amerikansk tidligere fotballspiller og fotballtrener. Heinrichs var den første treneren til USA som både spilte for og ble utnevnt til trener for landslaget. Hun var den andre treneren etter Lauren Gregg, men i motsetning til Greggs korte perioder som hovedtrener når Toni DiCicco ikke var tilgjengelig, var Heinrichs den første til å bli utnevnt.

Landslaget som spiller 
Heinrichs begynte på landslaget da det var svært få klubber å spille på i USA, og hun var en av få amerikanske spillere som spilte utenlands, nærmere bestemt i italienske Prato. På landslaget markerte også Heinrich seg som spiller. Hun hadde det nest høyeste forholdet mellom antall kamper og antall scoringer med 0,8 mål per kamp, men dette kan henge sammen med at hun spilte i hovedsak kamper mot relativt lett motstand. Heinrichs eneste internasjonale mesterskap (hun var skadet under Gold Cup i 1991) VM i 1991 i Kina. Heinrich hadde skaffet seg et rykte for å være del av et, ifølge kinesiske journalister, «treegget sverd», bestående av henne selv, Carin Jennings og Michelle Akers. Heinrichs ble til slutt den minstscorende av de tre, men hun fikk fire nettkjenninger i turneringen. Etter VM la Heinrichs opp. I 1998 ble Heinrichs som første kvinnelige fotballspiller tatt med i «National Soccer Hall of Fame».

Landslaget som trener 
Heinrichs tok over trenerrollen i 2000, etter at USA ikke hadde lyktes å vinne gull i OL i Sydney. Som trener fikk hun kritikk fordi hun ikke lyktes i å vinne noe i begynnelsen, noe som i hovedsak betydde at hun fikk kritikk for å ikke ha vunnet VM i 2003. Dette var i og for seg skillet som markerte at Tyskland tok over dominansen i VM, mens USA beholdt dominansen i OL. Heinrichs vant for øvrig OL i Athen som trener. Ettersom hun la opp i 1991, var dette hennes eneste OL-medalje.

Kilder 
 Soccertimes' profil om Heinrichs

Referanser

Eksterne lenker 
 
 

Fotballspillere fra USA
Fotballtrenere fra USA
Personer fra Denver
Te fjells

Te fjells er en EP med PearlyCatz, utgitt i 2009.

Sporliste
 «Te fjells»
 «Dölarock»
 «Du slepp'kji unda»

EP-plater fra 2009
PearlyCatz-album
Hallingpünk

Hallingpünk er en CD med PearlyCatz, utgitt i 2008.

Sporliste

 «Harald»
 «Kur»
 «Hu'un sprette»
 «Skinnjakkejævel»
 «Svolten & tyst»
 «Ta're i saman»
 «Håpa e'ru gjer»
 «Flasa på»
 «Sug»
 «Salatvaltz»
 «Hjarteknusar»
 «Søkk»
 «Makk i maga»
 «Bøg»
 «Tja te nynorsk»
 «No ell alder»

Eksterne lenker 

Debutalbum fra 2008
PearlyCatz-album
Norske debutalbum
Global Greens

Global Greens er et verdensomspennende nettverk av grønne partier. Basert på diskusjoner i Rio de Janeiro i 1992, ble nettverket formelt grunnlagt i Canberra, Australia i 2001, der et globalt grønt charter ble godkjent. Charteret ble oppdatert i Dakar 2012. Nettverkets fjerde kongress ble avholdt i Liverpool 2017.

Charteret uttrykker seks prinsipper som felles for partienes politikkutforming:

 Økologisk visdom
 Sosial rettferdighet
 Deltagende folkestyre
 Ikkevold
 Varighet
 Respekt for mangfold

Mellom kongressene er Global Greens organisert i fire regionale føderasjoner:

 Den afrikanske grønne føderasjonen (22 medlemspartier og 33 assosierte partier).
 Asia-Stillehavets grønne føderasjon (13 medlemspartier og syv assosierte partier).
 Føderasjonen av Amerikas grønne partier (14 medlemspartier).
 Det europeiske grønne partiet (38 medlemspartier, deriblant det norske Miljøpartiet De Grønne, fire assosierte partier og fem kandidatpartier).

Referanser

Eksterne lenker

Eksterne lenker 
 

Politiske organisasjoner
Etableringer i 2001
Politikk i 2001
Pitsj (album)

Pitsj er et musikkalbum med Pitsj, utgitt i 2006. Dette er bandets debutalbum.

Sporliste

 «Voi Voi»
 «Sangen om gleden»
 «Kjære ikkje vekk meg når du går»
 «Telefon»
 «Splitter pine»
 «Ryktet forteller»
 «Øyeblikket»
 «Intet er nytt under solen»
 «Tanta til Beate»
 «Et liv for meg»
 «Den du veit»
 «Gåte ved gåte»
 «Jeg reiser alene»

Debutalbum fra 2006
Pitsj-album
Esther Hibbard

Esther Lowell Hibbard (født rundt 1900) var en amerikansk misjonær, redaktør, salmedikter og lærer. Hibbard jobbet som lærer i Kyoto i Japan, og var også redaktør for The Japan Christian Quarterly. Hun var dr.philos og gav ut en rekke bøker og artikler. I Norsk Salmebok er hun representert med en salme.

Litteratur 
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0 Side 168.

Misjonærer fra USA
Salmediktere fra USA
Misjonærer i Japan
Protestantiske misjonærer
Benjamin Røsler

Benjamin Lønne Røsler (født 8. september 1989) er en norsk skuespiller. Han har vært med i flere filmer, deriblant Hawaii, Oslo og Olsenbanden jr. fra 2001-2002 til 2004. Han spilte rollen som Tommy i den første sesongen av dramaserien Himmelblå, som ble vist på NRK i 2009.

Filmografi 
 2002: Olsenbanden jr. går under vann – Johnny
 2004: Olsenbanden jr. på rocker'n – Johnny
 2004: Hawaii, Oslo – Mikkel
 2006: Bokaj – Jakob
 2009: Himmelblå – Tommy
 2015: Jadudah Red: – Ung brudgom
 2020: 22. juli – Joachim

Familie 
Benjamin Lønne Røsler er sønn av filmskaperen Alexander Røsler (1947–2021).

Referanser

Eksterne lenker 
 

Norske skuespillere
Skuespillere i Olsenbanden-filmer
Brattåstunnelen

Brattåstunnelen er en veitunnel på europavei 18 i Porsgrunn kommune i Telemark. Den 524 meter lange tunnelen har to kjørefelt, og går under Hvalsåsen. Den åpnet i 1992.

Se også
Veitunneler i Norge

Referanser

Tunneler på E18 (Norge)
Veitunneler i Vestfold og Telemark
Veier i Porsgrunn
Tunneler åpnet i 1992
Steinbrekkatunnelen

Steinbrekkatunnelen er en veitunnel på europavei 18 i Porsgrunn kommune i Telemark. Tunnelen er 184 meter lang med to kjørefelt.

Se også
Veitunneler i Norge

Referanser

Eksterne lenker 
 Vegvesenets veikart

Tunneler på E18 (Norge)
Veitunneler i Vestfold og Telemark
Veier i Porsgrunn
Tunneler åpnet i 1992
Hovettunnelen

Hovettunnelen er en veitunnel på europavei 18 i Porsgrunn kommune i Telemark. Tunnelen er 539 meter lang med ett kjørefelt i hver retning. Den åpnet i 1992.

Se også
Veitunneler i Norge

Referanser

Tunneler på E18 (Norge)
Veitunneler i Vestfold og Telemark
Veier i Porsgrunn
Tunneler åpnet i 1992
Saint Deamon

Saint Deamon er et norsk/svensk power metal-band grunnlagt i 2006. 

Det består av Jan Thore Grefstad (vokal), Andreas Johansson (gitar), Magnus Norberg (bass) og Ronny Milianowicz (trommer)

Diskografi
Studioalbum
In Shadows Lost From The Brave (2008) 
Pandeamonium (2009)

Eksterne lenker
  
 

Svenske power metal-band
Band etablert i 2006
Virginie Dedieu

Virginie Dedieu (født 25. februar 1979) er en fransk synkronsvømmer som deltok i de olympiske leker 1996 i Atlanta, 2000 i Sydney og 2004 i Athen.

Dedieu vant en olympisk bronsemedalje i synkronsvømming under Sommer-OL 2000 i Sydney. Sammen med Myriam Lignot kom hun på tredjeplass i duett bak Olga Brusnikina / Maria Kisseleva fra Russland og Miya Tachibana / Miho Takeda og Japan.

OL-medaljer 
  2000  Sydney - Bronse i synkronsvømming lag  Frankrike

Eksterne lenker 
 

Franske synkronsvømmere
Deltakere for Frankrike under Sommer-OL 1996
Synkronsvømmere under Sommer-OL 1996
Medaljevinnere under Sommer-OL 2000
Deltakere for Frankrike under Sommer-OL 2000
Synkronsvømmere under Sommer-OL 2000
Deltakere for Frankrike under Sommer-OL 2004
Synkronsvømmere under Sommer-OL 2004
Fødsler i 1979
Deltakere for Frankrike under VM i svømmesport 2005
A Special EP

A Special EP er en EP med Ralph Myerz and the Jack Herren Band, utgitt i 2002.

Sporliste
 «Clouds»
 «Nikita (Retake)»
 «A Special Morning»
 «Ménage à Trois»

Kilder 
 Discogs.com - Ralph Myerz And The Jack Herren Band ‎– A Special EP
 Rockipedia.no - A Special EP (2002)

Norske EP-plater
EP-plater fra 2002
Ralph Myerz and the Jack Herren Band-album
Kristian Ramsvik

Kristian Gunerius Johansen Ramsvik (født 24. august 1885 i Råkvåg i Trøndelag, død 24. juli 1966) var en norsk kjøpmann, gårdbruker og politiker (V). Han var stortingsmann, formann i Sør-Trøndelag fylkesting og ordfører i Stjørna.

Han ble født på slektsgården Ramsvik ved Råkvåg som sønn av gårdbruker Johan Ramsvik og hustru Anne Johanne Stormo. Han var gift med Gurine (1885–1965). Etter amtsskolen ble han ansatt hos kjøpmann Mons Monsen i Råkvåg. Fra 1910 drev Ramsvik sin egen kjøpmannsforretning med eksport av sild og andre fiskeprodukter. I 1936 overtok han også slektsgården.

Han hadde en rekke offentlige verv, så som herredskasserer og herredsrevisor i Stjørna, revisor i Stjørna Sparebank, revisor i Fosens Aktie-Dampskibsselskab (senere en del av Fosen Trafikklag) og takstmann for Norges Brannkasse. Han var også styreformann i Råkvåg Handelslag i 14 år og styreformann i Uttrøndelag Fartøyassuranse.

Ramsvik var varaordfører i Stjørna herredsstyre 1912–1925 og ordfører 1926–1937. Som ordfører møtte han i Sør-Trøndelag fylkesting, hvor han var formann (ordfører) 1932–1937. Han var innvalgt på Stortinget fra Sør-Trøndelag 1937–1945 og satt som sekretær i Stortingets kommunalkomité. Under okkupasjonen ble han arrestert pinseaften 1944 under Operasjon Oleander og satt på Vollan til februar 1945 og på Grini til frigjøringen i mai 1945.

I 1955 ble han tildelt Kongens fortjenstmedalje i gull.

Referanser

Eksterne lenker 
 
 

Stortingsrepresentanter fra Venstre
Stortingsrepresentanter for Sør-Trøndelag
Stortingsrepresentanter 1937–1945
Fylkesordførere i Sør-Trøndelag
Fylkesordførere fra Venstre
Venstre-ordførere i Sør-Trøndelag
Ordførere i Stjørna
Norske kjøpmenn
Norske bønder
Personer fra tidligere Rissa kommune
Personer fra Indre Fosen kommune
Kongens fortjenstmedalje
Captain Marvel

Captain Marvel er en amerikansk tegneseriefigur skapt av C. C. Beck og Bill Parker. Den første historien med Captain Marvel stod på trykk i Whiz Comics nr. 2 i 1939 utgitt av Fawcett Comics. Han ble der framstilt som en voksen, kappekledt, god superhelt hvis alter ego, den unge radioreporteren Billy Batson, forvandles når han sier navnet på trollmannen Shazam. Serien ble imidlertid lagt ned etter at en rettssak bestemte at fiuren var et plagiat av DC Comics' Superman. Figuren ble seinere kjøpt av nettopp DC Comics. Han har fått egne seriehefter i flere perioder og opptrer jevnlig i DC Comics' tegneserieutgivelser. DC Comics har siden 1973 presentert Captain Marvels eventyr under tittelen Shazam!.

Krefter 
Captain Marvel får kreftene sine fra oldtidens guder: Salomos visdom, Herkules' styrke, Atlas' utholdenhet, Zevs' kraft, Akilles' mot og Merkurs raskhet. Figuren har gitt opphav til blant annet Captain Marvel Jr. og Mary Marvel.

Fiktiv Biografi

Tidlig Opprinnelseshistorie 
Whiz Comics #2 (Feb. 1940) introduserer William Joseph "Billy" Batson en unge avisgutt som sover i en gamel T-banestasjon. Byen han bor i var, i Fawcett serien, New York City, men i DC serier kalles Fawcett City.

Andre Figurer

Familje 
 Mary Marvel: Billys återfunna tvillingsysters, Mary Batsons, alterego.
 Captain Marvel Jr.: Alterego till Billys vän och klasskamrat, Freddy Freeman.

Fiender 
 Doktor Sivana. En galen vetenskapsman.
 Black Adam:(Captain marvels ärkefiende) Hjältens onda företrädare som utvald till Shazam.
 Ibac'''. En man som, når han sier «Ibac» får overmenneskelig styrke, fart, smidighet og utholdenhet.

Gruppetilhørighet 
 Justice League of America
 Justice Society of America
 Shazam's Squadron of Justice

Referanser

Se også
 Shazam! (film), superheltfilm 2019

Eksterne lenker
 Fanside
 Presentasjon på amerikansk

Figurer fra DC Comics
Napolitano

Personer med efternavnet Napolitano:
 Danilo Napolitano (* 1981)
 Giorgio Napolitano (* 1925)
 Janet Napolitano (* 1957)
 Johnette Napolitano (* 1957)
Bettina Wiegmann

Bettina Wiegmann (født 7. oktober 1971) er en tysk tidligere fotballspiller.

Wiegmann debuterte på landslaget i en EM-kvalifiseringskamp mot Ungarn den 1. oktober 1989. Kampen endte 0-0. Hun debuterte rett etter at Vest-Tyskland ble europamestre, men hun fikk fort oppleve det selv. Midtbanespilleren ble europamester med landslaget i 1991 etter å ha slått Norge i finalen etter ekstraomganger. Wiegmann kom dermed til VM i Kina. Hun scoret tre mål, to på straffe, et mønster hun fulgte opp i de to neste VM-turneringene. Imidlertid ble det kvartfinaletap for Tyskland. Wiegmann var også med på å tape semifinalen i EM i 1993 mot Italia, men deretter ble Wiegmann vant til å vinne.

Wiegmann vant EM i 1995, i 1997 og i 2001 med landslaget. Hun scoret kampens eneste mål i semifinalen i 1995 mot Kina, og sikret dermed finale for Tyskland. I OL i 1996 ble Wiegmann lagets toppscorer med to mål på de tre kampene Tyskland spilte før de måtte reise hjem etter tap i gruppespillet. Det gikk langt bedre i påfølgende OL, der Wiegmanns Tyskland kom på tredjeplass, og dermed fikk OL-medalje.

Wiegmanns største sportslige gevinst var i VM i 2003, der hun som kaptein ledet laget til finalen mot Sverige. Wiegmann ble kåret til kampens beste spiller, og var svært delaktig i at Tyskland ble verdensmestre. Kampen ble også Wiegmanns siste landskamp.

På klubbnivå var Wiegmann alltid lojal mot FFC Brauweiler Pulheim. Hun var med dem på opprykkte til Bundesliga, og var med på å få laget til å bli et topplag med seks sluttspill, som resulterte i fire finaler, av hvilke de vant én – den siste. Hun var også med på å vinne den tyske cupen i 1991, 1994 og 1997. Wiegmann ble i 1997, da hun vant serien og cupen med laget, kåret til «Årets kvinnelige fotballspiller» i Tyskland.

Etter VM i 1999 og OL i 2000, ble Wiegmann tatt ut til spill i WUSA, og hun spilte for Boston Breakers. Wiegmann ble imidlertid skadeforfulgt, og hun avsluttet oppholdet etter 2002-sesongen, og dro tilbake til Brauweiler Pulheim, der hun spilte ut 2003, før hun la opp.

Meritter 
Med landslaget:
 VM-gull 2003
 VM-sølv 1995
 EM-gull 1991, 1995, 1997, 2001

Med Grün-Weiß Brauweiler/Brauweiler Pulheim:
 Seriemester 1997
 Cupmester 1991, 1994, 1997
 Årets kvinnelige spiller i Bundesliga 1997

Referanser

Eksterne lenker 
 

Tyske fotballspillere
Europamestere i fotball
Medaljevinnere under Sommer-OL 2000
Deltakere for Tyskland under Sommer-OL 2000
Fotballspillere under Sommer-OL 2000
Personer fra Euskirchen
Fødsler i 1971
Olympiske medaljevinnere i fotball
Erik Aschengreen

Erik Aschengreen (født 31. august 1935) er en dansk forfatter, universitetslektor, ballettkritiker og teoretiker. Erik Aschengreen skrev i Berlingske Tidende om ballet og dans fra 1964 til 2005 og har vært med å etablere utdannelse i dansevitenskap ved Universitetet i København. Aschengreen deltok i utvalget som utarbeidet Danmarks kulturkanon, publisert i 2006.

Bibliografi 
 Harald Lander : His Life and Ballets, Dance Books Ltd (2009) ISBN 978-1852731298
 Som jeg kendte dem, Gyldendal, Købehavn (2007) ISBN 978-87-02-05653-2
 Balletbogen, Gyldendal, København, ISBN 9788700122482
 Der går dans – Den Kongelige Ballet 1948-1998, Gyldendal, København, ISBN 9788700245082

Referanser

Eksterne lenker 
 Om Erik Aschengreen, fra Den Store Danske Encyklopædi
 Om tilblivelsen av studiet i dansevitenskap ved Universitetet i København

Danske sakprosaforfattere
Kanonutvalgsmedlemmer
Personer fra København